
Gan gefnogi eich trafodaeth gyda theori, ymarfer a thystiolaeth o’r lenyddiaeth, adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo (llorweddol neu fertigol).

Mae pob athro eisiau’r gorau ar gyfer eu disgyblion (Arshad, 2012) felly pan mae gennych ddisgybl gydag anghenion unigryw, rhaid gallu addasu’ch ymarfer (Collie a Martin, 2016) i wella’r profiad dysgu (Eaude, 2018). Mae’n debygol bydd pob athro yn profi’r angen yma, gan fydd y mwyafrif o ddisgyblion angen rhyw fath o gymorth ychwanegol yn ystod eu taith addysg (Llywodraeth Cymru, 2016). Ffocws yr aseiniad yma bydd Dewi (enw ffug i gyd-fynd â chanllawiau BERA (2018)), mae Dewi yn ddisgybl blwyddyn pedwar sydd wedi derbyn diagnosis o gancr yn y misoedd diwethaf (mwy o wybodaeth o fewn y proffil un tudalen yn rhan dau (tudalen 10)). O ganlyniad i’r diagnosis yma, mae anghenion Dewi yn gallu cael ei gynnwys o fewn y term o anghenion dysgu ychwanegol (ADY) gan fod angen mwy o gymorth iddo i ddysgu (Llywodraeth Cymru, 2021). Erbyn nawr, mae angen triniaeth ar Dewi ar ddydd Iau a dydd Gwener pob wythnos felly bydd angen i Dewi dechrau colli ysgol dwywaith yr wythnos. O ganlyniad i’r newid yma, bydd Dewi yn profi trosglwyddiad fertigol sydd yn golygu bydd y newid yn cael effaith enfawr ar ei fywyd dyddiol (NDNA, 2022). Wrth i Dewi dechrau ar y daith yma i welliant, bydd cyfrifoldeb enfawr ar yr ysgol a’i staff i allu cefnogi Dewi yn y modd gorau. Mae’n bwysig i Dewi allu cael y profiadau dysgu o bob maes dysgu a phrofiad i ddatblygu i’w potensial llawn, sef; Iechyd a Lles, Mathemateg a Rhifedd, Y Dyniaethau, Y Celfyddydau Mynegiannol, Ieithoedd, Llythrennedd a Chyfathrebu a Gwyddoniaeth a Thechnoleg (Llywodraeth Cymru, 2022). Wrth wneud hyn, bydd rhaid dilyn y model cymdeithasol o anabledd wrth gefnogi Dewi, sydd yn ffocysu ar gynllunio yn ôl anghenion unigryw Dewi yn lle un ôl yr anabledd ei hun (Choudry, 2021). I allu gwneud hon, awgrymir i’r staff gwneud ymchwil pellach i ofynion Dewi i wella dealltwriaeth (Kapur, 2018).

Yn anffodus, mae’r newidiadau arwyddocaol mewn bywyd Dewi wedi dechrau cael effaith negyddol ar ei les ac felly datblygiad, felly rhaid rhoi lles yng nghanol pob penderfyniad wrth gynllunio (UNCRC, 2022) gan ei fod yn chwarae rôl allweddol mewn addysg (McCallum a Price, 2015). Trefnir pum strategaeth i’r ysgol darparu er mwyn cefnogi Dewi a’i deulu wrth iddo ddechrau triniaeth, gan gynnwys; trefnu gwaith i’r rhieni darparu, cynnig ystafell gorffwys, cyfathrebu’n agored gyda disgyblion, cynnig amser i adeiladu perthnasoedd a chynnal cyfarfodydd gyda’r teulu. Nod pob strategaeth yma yw i wneud y trosglwyddiad enfawr mewn bywyd Dewi mor llyfn ag sy’n bosib gan gadw lles ac iechyd meddwl Dewi yn prif ffocws wrth gynllunio. Maen nhw hefyd yn arwyddocaol wrth barhau i gefnogi Dewi i gyrraedd y pedwar diben o fewn y Cwricwlwm i Gymru (CiG) sef i fod; yn unigolyn iach a hyderus, yn ddysgwr uchelgeisiol a galluog, yn gyfrannwr mentrus a chreadigol ac yn ddinesydd egwyddorol a gwybodus (Llywodraeth Cymru, 2015).

Fel soniwyd, mae Dewi newydd derbyn diagnosis o gancr, yn spesifig ‘lymffoma’. Yn ôl erthyglau chwech a dau ddeg tri o’r hawliau plant, mae gan blant yr hawl i gefnogaeth wrth iddynt dyfu, hyd yn oed os bod ganddynt anabledd neu ADY (UNCRC, 2022). Felly, mae’r ffordd mae Dewi yn cael ei gefnogi wrth iddo brofi’r rhwystr yma yn hynod o bwysig (gwelir rhan dau ar gyfer cynllun cefnogaeth Dewi (tudalennau 11-14)) . Mae’r symptomau cysylltiedig â lymffoma Dewi yn cynnwys blinder, problemau anadlu ac weithiau poen (Cancer Research UK, 2023). Mae’r symptomau yma yn gallu effeithio ar ei ddatblygiad a dysgu gan fod yna gwrthdyniadau cyson wrth dderbyn gofal (Thies, 2009). Symptom arall o lymffoma sy’n effeithio Dewi yw problemau cofio (Leukemia and Lymphoma Society, 2020). O fewn addysg mae’n amlwg bod dilyniant yn hynod o bwysig (Yr Athrofa, 2018), mae’r CiG yn adnabod hwn wrth roi pwyslais o gael continwwm wrth addysgu (Llywodraeth Cymru, 2022). Am y rheswm yma, mae’n bwysig i Dewi parhau ei ddysgu tu fas o’r ysgol gan nid oes angen i addysg cael ei gynnal mewn ysgolion yn unig (Pritchard, 2014). Er hyn, mae yna ddamcaniaethau allweddol rhaid ystyried wrth gefnogi Dewi. Sonnir damcaniaeth gan Jean Piaget am yr effaith gall yr amgylchedd cael ar ddysgu a datblygiad disgybl (Garton, 2004). Dadleuodd Lev Vygotsky yn erbyn y damcaniaeth yma, gan awgrymu bod y bobl o amgylch y plentyn yn cael yr effaith mwyaf ar ddysgu a datblygiad plentyn gan fodelu ac ymddwyn fel ‘sgaffald’ (Charles, 1981; Pound, 2014). Ar gyfer sefyllfa Dewi mae’r ddau ddamcaniaeth yn hynod o bwysig wrth ddarparu cefnogaeth, gan ellir ystyried yr effaith bydd colli’r model o’r athro yn cael ar Dewi wrth iddo fynychu amgylchedd newydd.

Er mwyn cefnogi Dewi wrth iddo drosglwyddo i drefn newydd, mae’r strategaeth o gynllunio gwaith i’r rhieni darparu wedi cael ei gynnig. Mae Dewi yn fwy abl a thalentog (MAT) o fewn nifer o’r meysydd gan gynnwys mathemateg a rhifedd, gwyddoniaeth a thechnoleg a’r dyniaethau ond y maes maent yn cael trafferth ynddi yw Ieithoedd, Llythrennedd a Chyfathrebu, yn enwedig wrth iddo ddarllen trwy’r iaith Gymraeg. Mae’n bwysig wrth gynllunio gwaith ar gyfer Dewi i ystyried ei gynnydd (Llywodraeth Cymru, 2021) gan ddefnyddio rhyddid y CiG i ddarparu’r cyfleoedd sydd angen ar gyfer ei gynnydd personol (Llywodraeth Cymru, 2021) ac i ddarparu her addas neu gymorth ychwanegol iddo (Llywodraeth Cymru, 2022). Ar hyn o bryd, bydd Dewi yn mynychu ysgol tair gwaith yr wythnos (dechrau’r wythnos) i allu derbyn triniaeth cyn y penwythnos a chael adeg i wella. Er mwyn sicrhau ni fydd Dewi yn cwympo tu ôl yn ei haddysg, bydd yr ysgol yn treulio hanner gyntaf yr wythnos yn cyflwyno’r gwaith felly gall rhieni Dewi wedyn darparu’r gwaith i gael ei gwblhau os yw’n teimlo’n iawn i’w wneud. Yn amlwg, un o’r prif rwystrau gyda’r strategaeth yma yw efallai ni fydd Dewi yn teimlo lan i wneud y gwaith yma ar ôl ei driniaeth. Un peth am Dewi yw ei fod yn caru archarwyr, yn enwedig Spiderman sydd yn amlwg o fewn ei broffil un tudalen. Gan ystyried hon, gall y gwaith cael ei bersonoli i annog ymgysylltiad Dewi (Cambridge, 2022) ac adeiladu ar emosiynau cadarnhaol i newid meddylfryd Dewi o un sefydlog (Dweck a Leggett, 1988) i un positif (Fredrickson, 2004). Un o’r problemau arall gall dod gyda’r strategaeth yw’r amser i gynllunio. Wrth edrych ar beth mae Dewi yn cael trafferth gyda, gall yr ysgol ffocysu ar ddanfon llyfrau darllen adref yn unig. Gall y llyfrau cael ei ddewis eto yn ôl diddordebau Dewi. Gall defnyddio pethau fel propiau annog ymgysylltiad wrth ddarllen straeon (Barton, 2013). Gyda’r propiau, gall Dewi naill ai ddefnyddio’i gariad o gelf i greu propiau neu gall yr ysgol benthyg pethau i’r teulu. Dengys astudiaeth achos bod ysgol A wedi gweld llwyddiant enfawr wrth fenthyg adnoddau i deuluoedd sydd angen i gyfoethogi’r dysgu (Estyn, 2020). I allu asesu os mae’r strategaeth yma’n llwyddiant, dylir athro darllen gyda Dewi ar ddechrau’r wythnos, gan greu nodiadau o’i gynnydd mewn llyfr i allu cyfeirio nôl at dros yr hanner tymor. Cynllunnir cyfarfodydd gyda’r rhieni hefyd, i allu trafod sut mae Dewi’n datblygu ac i ymestyn cymorth.

Fel y sonnir, un o brif symptomau Dewi yw blinder ac mae’n debygol bydd hon yn gwaethygu wrth iddo drosglwyddo i dderbyn triniaeth (Cancer Research UK, 2023). Er mwyn sicrhau bod Dewi yn profi safon uchel o les, gallwn edrych ar ddamcaniaeth Abraham Maslow a’r hierarchaeth o anghenion. Yn ôl y damcaniaeth, rhaid i bobl cyrraedd yr anghenion ar bob haen i allu fod yn hapus a chyrraedd eu potensial llawn (Maslow, 1943). Un o’r anghenion allweddol yw cael iechyd da, mae’r angen yma hefyd yn amlwg mewn erthygl dau ddeg pedwar o hawliau plant (UNCRC, 2022). Yn anffodus, gyda’r diagnosis o gancr nid yw Dewi yn cyrraedd yr angen yma ar hyn o bryd. O ganlyniad i hon, rhaid i’r ysgol wneud popeth sydd yn bosib wrth gefnogi Dewi i gyrraedd ei botensial llawn hyd yn oed gyda’r cancr. Dengys un astudiaeth achos bod ysgol B wedi gweld llwyddiant enfawr wrth gynnig llefydd gwahanol i ddisgyblion mynd i orffwys er mwyn allu dod nôl i ddysgu’n effeithiol (Florian, 2017). Eto, gall hon cael ei gysylltu i ddamcaniaeth Piaget a’r effaith o’r amgylchedd ar ddysgu a datblygiad plentyn (Garton, 2004). Felly, cynllunnir y strategaeth o gynnig ystafell orffwys i Dewi allu cymryd egwyl tan ei fod yn barod i barhau’r dysgu wrth iddo dangos effaith y driniaeth. Er mwyn sicrhau llwyddiant a diogelwch, bydd rhaid cael aelod o staff ar gael i fynd gyda Dewi i’r ystafell yma. O ganlyniad i hon, efallai gwelir trafferth wrth gynnal y strategaeth yma. O fewn Cymru, gwelir cynnydd mewn problemau logistaidd mewn addysg (OECD, 2014) gan gynnwys diffyg staff, sydd yn cael effaith enfawr ar lwyddiant gweithredu’r strategaeth (Bennathan a Boxall, 2013; NFER, 2020). Mae Llywodraeth Cymru wedi adnabod y rhwystr yma (Donaldson, 2015) felly gobeithio gwelir gwelliant gyda’r broblem cyn gynted â phosib. I weld os mae’r strategaeth o fudd i Dewi, gallwn ddefnyddio’r ‘graddfa Leuven’. Defnyddir y raddfa Leuven i fesur ymglymiad a lles disgyblion (EHS, 2019), gellir wedyn defnyddio’r wybodaeth i gefnogi disgyblion i’w gyrraedd eu potensial llawn (Allen a Gordon, 2017). Os mae Dewi yn cyrraedd y lefelau uchel ar raddfa Leuven, byddent yn fwy tebygol o ddatblygu ei sgiliau’n bellach (Brodie, 2014).

Un o’r pethau gall cael yr effaith mwyaf ar ddysgu neu ddatblygiad plentyn yw profiadau niweidiol yn ystod plentyndod (ACEs) gan eu bod yn cael effaith ar les disgyblion (Rose, 2015). Diffinnir ACEs fel profiadau sy’n digwydd yn ystod plentyndod sy’n gallu achosi trawma (NHS, 2023). Gan gall diagnosis o broblem iechyd hir dymor fel cancr cael ei gyfri fel trawma (Gieseler et al, 2018) mae Dewi nawr yn blentyn gydag ACEs. Gall ACEs cael effaith enfawr ar iechyd meddwl disgyblion (Crandall et al, 2019) sydd yn arwyddocaol i addysg disgybl gan fod yna cysylltiad amlwg rhwng effaith lles ar ddysgu (Spratt, 2017). I allu rhoi’r cyfle orau i ddisgyblion gydag ACEs, mae angen ymyrryd yn gynnar (Finkelhor, 2017). I Dewi, mae dechrau’r daith yma o driniaeth yn anodd ac yn ofnus gan ni fydd Dewi’n gweld ei ffrindiau cymaint (CCLG, 2023) ac nid ydynt yn gwybod pa mor hir bydd y driniaeth yn cymryd (Packer, 2021; Prevel, 2023). Er mwyn gwneud y gorau o’r sefyllfa i Dewi, rhaid annog i’r disgyblion adnabod eu teimladau a rhannu (Llywodraeth Cymru, 2022). Felly, trefnir trafodaeth i gael ei gynnal pob bore dydd Llun i allu trafod unrhyw bryderon ac annog cwestiynau i allu fod yn hollol onest am y sefyllfa a theimladau’r disgyblion. Yn amlwg, bydd angen trafod gyda Dewi a’i deulu (Alderson, 2008; GMC, 2023) i wirio os maen nhw yn hapus gyda’r trefniadau yma, gan ofyn os mae yna unrhyw bynciau dylir osgoi wrth drafod.

Gan gynnwys gweddill y dosbarth mewn trafodaethau cymhleth fel hyn, mae’r disgyblion yn dod i weld y pwysigrwydd o rannu teimladau, fel yr amlinellir yn y CiG o fewn y maes Iechyd a Lles (Llywodraeth Cymru, 2022). Mae hefyd yn allweddol o ran cyrraedd un o’r pedwar diben sef i fod yn unigolion iach a hyderus (Llywodraeth Cymru, 2015). I bob plentyn, mae’r ffordd maent yn weld ei hun yn hynod o bwysig i'w iechyd meddwl (Rogers, 1961; Collins a Foley, 2008; Doherty a Hughes, 2013) felly gall annog trafodaethau onest fel hyn rhwng disgyblion bod yn allweddol i ddatblygiad gwybyddol ac emosiynol plentyn fel cytunir Piaget (Littleton a Howe, 2010). Mae rôl enfawr ar yr athro wrth i drafodaeth fel hon cael ei gynnal gan fod rhaid i’r athro gweithredu fel math o rwyd diogelwch i’r disgyblion (Dixie, 2007). Gan arwain y drafodaeth, mae awyrgylch cadarnhaol yn cael ei greu (Rogers, 2012) i allu annog pawb i drafod (Francis, 2016; Dunn, 2017) heb ddisgwyl i roi ateb cywir (Einarsdottir, 2007).  Gall cynnal trafodaeth agored fel hon dod gyda rhwystrau, fel diffyg iaith (Demissie, 2020). Er mwyn allu cynnwys pawb a sicrhau bod pawb yn gyfforddus wrth drafod, rhaid rhoi’r opsiwn i blant trafod yn naill ai Gymraeg neu Saesneg. Rhwystr arall gall codi yw diffyg amser i drafod. Ffordd gall hon cael ei leihau yw trwy gael bocs cwestiynau gall y disgyblion rhoi cwestiynau mewn yn barod ar gyfer y drafodaeth ar ddydd Llun. Trwy wneud hon, bydd yna mwy o drefn ar y drafodaeth a gall yr athro darllen y cwestiynau ymlaen llaw i weld os maent yn addas, gan wedyn gwneud unrhyw ymchwil sydd angen ymlaen llaw. I allu gweld os mae’r strategaeth yma’n gweithio, gall yr athro gwirio mewn gyda’r disgyblion yn aml i weld sut maent yn teimlo, os mae unrhyw beth sydd angen i gefnogi nhw neu os maent yn pryderu am unrhyw beth (Perez, 2022). Eto, gall y raddfa Leuven hefyd chwarae rôl wrth edrych ar ymgysylltiad y plant yn ystod y trafodaethau a chysylltu’r lefelau gyda’u lles (EHS, 2019).

Yn anffodus, dengys ymchwil bod tua 47% o blant gyda chancr yn profi problemau cymdeithasol ac yn colli ffrindiau (Bryan, 2021; CCLG, 2023) felly mae gan yr ysgol a’i staff rôl arwyddocaol i sicrhau nid yw Dewi yn cwympo o dan yr un ystadegyn. Os mae Dewi yn dechrau i ddrifftio o’i ffrindiau, gall hon effeithio ar ei allu i ddysgu a datblygu (Smidt, 2013). Amlinellir y damcaniaeth o ymlyniad yr effaith yma (McAuley a Rose, 2010) gan edrych ar ddau brif arddull o ymlyniad sef ymlyniad diogel ac ymlyniad ansicr (Ainsworth a Bowlby, 1991; Holmes, 2006; Sroufe a Siegel, 2011). Ar gyfer datblygiad a dysgu llwyddiannus mae rhaid i’r disgybl cael perthnasoedd diogel gan eu bod yn allweddol i ddatblygiad (Cowie, 2015), mae’r perthynas yma wedyn yn creu sylfaen cadarn yn barod ar gyfer dysgu (Unicef, 2023). Gan roi amser i ddisgyblion cymdeithasu ac adeiladu perthnasoedd, mae’r amgylchedd cymdeithasol yn cael ei greu yn barod ar gyfer dysgu llwyddiannus (Dunlop, Compton a Clarke, 2013). Maent hefyd yn cyd-fynd â hawliau plant, gan amlinellir erthygl pymtheg bod gan blant yr hawl i greu ffrindiau ac i ymuno â grwpiau (UNCRC, 2022). Mae’r amgylchedd yma hefyd yn allweddol o ran datblygu lles disgyblion (Van den Bergh, 2011) ac yn annog nhw i gwrdd â’r elfen o fod yn unigolion iach a hyderus o bedwar diben y CiG (Llywodraeth Cymru, 2015).

Mae perthnasoedd hefyd yn bwysig o ran datblygu personoliaeth (Bornstein et al, 2003; Mroczek a Little, 2006; Reitz et al, 2014; Frosch, Schoppe-Sullivan ac O’Banion, 2021) er bod yna dadleuon ynglŷn â phryd mae personoliaeth yn datblygu. Dadlir Erikson bod yna llawer o ddarnau sy’n adeiladu personoliaeth dros fywyd (Orenstein a Lewis, 2022). Anghytunir damcaniaeth Freud gyda’r syniad yma, gan awgrymu fod personoliaeth yn datblygu yn ystod plentyndod cynnar yn unig (UCF, 2023). Er bod personoliaeth yn dechrau datblygu yn gynnar fel awgrymir Freud ac ymchwil arall (Harvard, 2009; UCF, 2023), mae yna hefyd mwy o ymchwil nawr yn adnabod yr effaith gall perthnasoedd cael ar y datblygiad yma trwy gydol bywyd (Bornstein et al, 2003; Reitz et al, 2014). Rhaid i’r ysgol mynd ati i ddatblygu personoliaeth eu disgyblion gan gynnwys Dewi gan ei fod o dan erthygl dau ddeg naw o’r hawliau plant (UNCRC, 2022). Damcaniaeth arall sy’n dangos pwysigrwydd perthnasoedd cryf yw’r damcaniaeth hunan-benderfyniad (SDT, 2023). Awgrymir y damcaniaeth yma os mae plant yn teimlo fel eu bod yn gallu dibynnu ar eraill, maent yn gallu datblygu’n gwell yn wybyddol ac yn emosiynol (Ryan a Deci, 2000). Gwelir hefyd y model PERMA sy’n edrych ar y rôl mae perthnasoedd yn chwarae mewn hapusrwydd (Seligman, 2011). Sonnir y damcaniaeth PERMA bod y gefnogaeth wrth bobl eraill yw’r allwedd i oroesi problemau bywyd (PPC, 2023). Wrth edrych ar yr ymchwil, dyle’r cyfle i’r dosbarth adeiladu eu perthnasoedd bod o fudd i bob disgybl, nid yn unig Dewi. Eto, gwelir y rhwystr o amser o fewn y dosbarth. Er nid oes addysg ffurfiol yn digwydd o fewn y sesiynau yma, mae dysgu yn bodoli fodd bynnag. Credir er nid oes dysgu thema neu fathemateg yn digwydd, bydd y sesiynau yn arwain at ymglymiad gwell o fewn gwersi felly nid yw’r amser sy’n cael ei dreulio o fewn y sesiynau adeiladu perthnasoedd yn cael ei wastraffu. Bydd y raddfa Leuven eto’n ddefnyddiol wrth asesu effeithiolrwydd a llwyddiant y strategaeth yma, gan edrych nid yn unig ar les Dewi ond lles y dosbarth cyfan.

Nid yn unig yw’r perthynas gyda’r disgyblion yn bwysig, ond hefyd y perthynas gyda rhieni neu ofalwyr gan eu bod nhw’n gwybod eu plant y gorau (Mullin, 2023). Gan adeiladu’r perthnasoedd yma, gwelir datblygiad emosiynol a chymdeithasol plant yn gwella (Sheridan, 2018). Am y rheswm yma, dyle’r ysgol ymarfer polisi drws agored i rieni a gofalwyr i allu dod i drafod eu plentyn os oes angen (Reynolds, 2023) gan fod y perthynas yma’n allweddol i gefnogi dysgwyr (Jones, 2023). Heb berthynas cadarnhaol gyda rhiant neu ofalwr, gall fod yn anodd cynnal trafodaethau anodd am ddysgu a chynnydd plentyn (Rogers, 2009). Gyda sefyllfa Dewi, rhaid cofio nid yw’r sefyllfa o gael plentyn gyda chancr yn hawdd i rieni, felly rhaid dangos cefnogaeth iddyn nhw hefyd (RSF, 2023). Gellir gwneud hon trwy adael iddyn nhw wybod eich bod yn feddwl amdanynt (YLVC, 2023), eto trwy ymarfer y polisi drws agored.

Fel sonnir yn gynharach, bydd gwaith yn cael ei drefnu i fynd adref gyda Dewi i allu cwblhau gyda’i rieni. I hon allu fod yn llwyddiannus, rhaid cofio damcaniaeth Vygotsky a’r effaith mae cael rhywun mwy gwybodus yna i helpu yn cael ar ddysgu a dealltwriaeth plentyn (Vygotsky, 1978). Dengys astudiaethau achos pwysigrwydd magu hyder rhieni i annog nhw i gynorthwyo’r dysgu adref (Estyn, 2020; Estyn, 2021). Felly, gan gynnig cyfarfodydd gyda rhieni Dewi fydd ganddyn nhw’r cyfle i ofyn am unrhyw gyngor gyda’r gwaith sy’n cael ei ddarparu (MHS, 2023). Yn ffodus, mae rhieni Dewi yn gallu siarad Cymraeg felly ni fydd unrhyw rwystrau iaith wrth gyfathrebu a darparu gwaith. Mae’r cyfle i drafod cynnydd Dewi hefyd yn codi, gan roi’r cyfle i naill ai’r athro neu’r rhieni i godi unrhyw bryderon yn gynnar (Enquire, 2023). Mae hefyd yn bwysig i rannu unrhyw newyddion cadarnhaol am gynnydd Dewi (Aguilar, 2011) felly nid ydy’r cyfarfodydd yn cael awyrgylch negyddol. Gan gadw’r llinell gyfathrebu ar agor, gellir gweithio gyda’i gilydd i gefnogi Dewi yn y modd gorau posib. Mae hon hefyd yn ffordd i asesu llwyddiant yr holl strategaethau eraill sydd yn cael eu cynnal, gan gynnwys y staff, y teulu a Dewi ei hun yn y drafodaeth. Dengys ymchwil fod cyfarfodydd aml gyda’r teulu yn ychwanegu tua phedwar mis o ddysgu i gynnydd disgyblion (EEF, 2021). Mae’r strategaeth yma hefyd yn gost effeithiol (EEF, 2021) felly ni fydd unrhyw broblemau logistaidd (OECD, 2014) effeithio ar y broses. Fodd bynnag, mae yna dal heriau i ystyried wrth gynnal cyfarfodydd gyda’r teulu. Yn sefyllfa Dewi a’i deulu, rhaid ystyried y rhwystr o amser wrth i Dewi dechrau triniaeth. O ganlyniad i hyn, rhaid gwneud pob ymdrech i drefnu cyfarfodydd sydd yn gyfleus iddyn nhw, gan gynnig sesiynau ar-lein os oes angen (Kids Health, 2023) neu gwrdd tu allan o oriau ysgol (Graff, 2017).

Mae’n amlwg felly bydd bywyd Dewi yn newid yn ddifrifol dros y misoedd nesaf o ganlyniad i’r trosglwyddiad arwyddocaol yma (CCLG, 2023). Wrth iddo ddechrau ar daith hir ac anodd, mae gan yr ysgol rôl enfawr wrth sicrhau fod Dewi dal yn cyfrannu at y pedwar diben (Llywodraeth Cymru, 2021) ac yn parhau i gynyddu (Llywodraeth Cymru, 2022). Mae’r strategaethau wedi’u trefnu gan ystyried unrhyw rwystrau gall ymddangos wrth ddechrau gweithredu. Gwelir bod yna rôl nid yn unig ar staff yr ysgol, ond hefyd ar gymuned yr ysgol (Estyn, 2020)  i ddod at ei gilydd er mwyn cefnogi aelod pwysig o fywyd ysgol trwy adeg o anhwyster. Mae gan bob athro'r cyfrifoldeb i gydweithio gyda rhieni, gan adrodd unrhyw gofnodion i gefnogi’r disgyblion yn ôl y Safonau Dysgu Proffesiynol (SDP) (Llywodraeth Cymru, 2019; Llywodraeth Cymru, 2020), sydd yn strategaeth allweddol o fewn cynllun cefnogaeth Dewi. Yn yr un modd, rhaid i athrawon gallu gwahaniaethu gwaith yn ôl anghenion pob disgybl sydd yn allweddol i allu danfon gwaith adref i Dewi (Llywodraeth Cymru, 2019). Rhaid hefyd cynnwys llais y plentyn (Llywodraeth Cymru, 2019) sydd hefyd yn amlwg o fewn erthygl deuddeg o’r hawliau plant (UNCRC, 2022) ac yn amlwg wrth gynnal y drafodaeth dosbarth, gan ofyn i Dewi am ei farn cyn gweithredu’r strategaeth.

Ni fydd dealltwriaeth pob athro am gefnogi disgybl gyda chancr yn gystal, felly mae yna bwysigrwydd i athrawon wneud ymchwil pellach fel sonnir yn y SDP er mwyn darparu’r gefnogaeth gorau posib (Llywodraeth Cymru, 2019). Ers yr 1990au, mae’r nifer o blant gyda chancr wedi cynyddu gan tua 24% (CRUK, 2023) ac yn parhau i gynyddu o ganlyniad i fynediad gwell tuag at ofal iechyd (CWC, 2023) sydd yn amlwg mewn erthygl dau ddeg pedwar o’r hawliau plant sef i gael mynediad i’r iechyd gorau posib (UNCRC, 2022). Gyda deg plentyn yn derbyn diagnosis o gancr pob dydd yn y Deyrnas Unedig (Irvine, 2021), byddaf yn cymryd yr holl waith ymchwil rwyf wedi gwneud gan allai gwrdd â disgybl gyda chancr yn fy nosbarth yn y dyfodol. Hyd yn oed gyda’r ymchwil rwyf wedi gwneud, bydd rhaid i mi barhau i ddilyn y safon ymchwil o’r SDP (Llywodraeth Cymru, 2019) a’r holl safonau eraill trafodir i barhau i ddilyn y model cymdeithasol o anabledd (Choudry, 2021) ac i addasu i anghenion unigryw pob unigolyn (Murray, 2017).

	Cynllun Hanner Tymor (Dewi)
	Wythnos 1
	Wythnos 2
	Wythnos 3
	Wythnos 4
	Wythnos 5
	Wythnos 6

	Gweithgaredd 1 –
Trefnu gwaith i’r rieni darparu

	Athro dosbarth i ddarparu’r gwaith/llyfr darllen ar brynhawn dydd Mercher i’r rhieni sy’n dilyn o waith dosbarth yr wythnos, gan roi esboniad cyflym i Dewi a chynnwys nodyn i’r rhieni o beth yn union sydd i’w wneud, ym mha drefn a sut i lwyddo.

Ieithoedd, Llythrennedd a Chyfathrebu, YHSB 2, CC2:
-Rwy’n gallu darllen nodweddion gwahanol fathau o destunau a defnyddio iaith briodol i siarad amdanyn nhw
-Rwy’n gallu darllen ar goedd gyda mynegiant, gan roi sylw i atalnodi.
	Athro dosbarth i ddarparu’r gwaith/llyfr darllen ar brynhawn dydd Mercher i’r rhieni sy’n dilyn o waith dosbarth yr wythnos, gan roi esboniad cyflym i Dewi a chynnwys nodyn i’r rhieni o beth yn union sydd i’w wneud, ym mha drefn a sut i lwyddo.

Sgil i barhau.
	Athro dosbarth i ddarparu’r gwaith/llyfr darllen ar brynhawn dydd Mercher i’r rhieni sy’n dilyn o waith dosbarth yr wythnos, gan roi esboniad cyflym i Dewi a chynnwys nodyn i’r rhieni o beth yn union sydd i’w wneud, ym mha drefn a sut i lwyddo.


Sgil i barhau.
	Athro dosbarth i ddarparu’r gwaith/llyfr darllen ar brynhawn dydd Mercher i’r rhieni sy’n dilyn o waith dosbarth yr wythnos, gan roi esboniad cyflym i Dewi a chynnwys nodyn i’r rhieni o beth yn union sydd i’w wneud, ym mha drefn a sut i lwyddo.


Sgil i barhau.


	Athro dosbarth i ddarparu’r gwaith/llyfr darllen ar brynhawn dydd Mercher i’r rhieni sy’n dilyn o waith dosbarth yr wythnos, gan roi esboniad cyflym i Dewi a chynnwys nodyn i’r rhieni o beth yn union sydd i’w wneud, ym mha drefn a sut i lwyddo.


Sgil i barhau.
	Athro dosbarth i ddarparu’r gwaith/llyfr darllen ar brynhawn dydd Mercher i’r rhieni sy’n dilyn o waith dosbarth yr wythnos, gan roi esboniad cyflym i Dewi a chynnwys nodyn i’r rhieni o beth yn union sydd i’w wneud, ym mha drefn a sut i lwyddo.


Sgil i barhau.

	Gweithgaredd 2 –
Ystafell gorffwys
	Cael lle tawel ac ymlaciol ar gael i Dewi allu fynd i orffwys pryd bynnag fod angen. 

Iechyd a Lles, YHSB 2, CC2:
-Rwy’n gallu sylwi ar fy nheimladau a’u cyfathrebu
-Rwy’n dechrau sylwi pan mae angen cymorth arnaf i reoli fy nheimladau.
	Cael lle tawel ac ymlaciol ar gael i Dewi allu fynd i orffwys pryd bynnag fod angen.
	Cael lle tawel ac ymlaciol ar gael i Dewi allu fynd i orffwys pryd bynnag fod angen.
	Cael lle tawel ac ymlaciol ar gael i Dewi allu fynd i orffwys pryd bynnag fod angen.
	Cael lle tawel ac ymlaciol ar gael i Dewi allu fynd i orffwys pryd bynnag fod angen.
	Cael lle tawel ac ymlaciol ar gael i Dewi allu fynd i orffwys pryd bynnag fod angen.

	Gweithgaredd 3 –
Cyfathrebu’n agored gyda disgyblion
	Athro dosbarth i gynnal trafodaeth dosbarth cyfan (fath o amser cylch) ar fore dydd Llun i allu trafod unrhyw bryderon, sôn am bwysigrwydd caredigrwydd ac ateb unrhyw gwestiynau sydd. 

Iechyd a Lles, YHSB 2, CC2:
-Rwy’n gallu sylwi ar fy nheimladau, a’u cyfathrebu.
-Rwy’n gallu rhoi sylw i deimladau pobl eraill ac rwy’n dysgu meddwl am y rhesymau pam eu bod o bosibl yn teimlo felly. 
	Athro dosbarth i gynnal trafodaeth dosbarth cyfan (fath o amser cylch) ar fore dydd Llun i allu trafod unrhyw bryderon, sôn am bwysigrwydd caredigrwydd ac ateb unrhyw gwestiynau sydd. 

Sgil i barhau.
	Athro dosbarth i gynnal trafodaeth dosbarth cyfan (fath o amser cylch) ar fore dydd Llun i allu trafod unrhyw bryderon, sôn am bwysigrwydd caredigrwydd ac ateb unrhyw gwestiynau sydd. 

Sgil i barhau.
	Athro dosbarth i gynnal trafodaeth dosbarth cyfan (fath o amser cylch) ar fore dydd Llun i allu trafod unrhyw bryderon, sôn am bwysigrwydd caredigrwydd ac ateb unrhyw gwestiynau sydd. 

Sgil i barhau.
	Athro dosbarth i gynnal trafodaeth dosbarth cyfan (fath o amser cylch) ar fore dydd Llun i allu trafod unrhyw bryderon, sôn am bwysigrwydd caredigrwydd ac ateb unrhyw gwestiynau sydd. 

Sgil i barhau.
	Athro dosbarth i gynnal trafodaeth dosbarth cyfan (fath o amser cylch) ar fore dydd Llun i allu trafod unrhyw bryderon, sôn am bwysigrwydd caredigrwydd ac ateb unrhyw gwestiynau sydd. 

Sgil i barhau.

	Gweithgaredd 4 –
Amser adeiladu perthnasoedd 
	Rhoi’r cyfle i’r disgyblion allu cymdeithasu ar brynhawn dydd Mawrth, cynnig gemau grŵp neu ddosbarth cyfan, cyfle i gael hwyl gyda’i gilydd. 

Iechyd a Lles, YHSB 5, CC2:
-Mae gen i’r gallu i wneud ffrindiau a cheisio datrys anghytundeb, gan ofyn am gymorth pan fydd angen. 
-Rwy’n gallu mynegi fy anghenion a’m teimladau yn fy nghydberthnasau, ac rwy’n sylwi ar anghenion a theimladau pobl eraill.
	Rhoi’r cyfle i’r disgyblion allu cymdeithasu ar brynhawn dydd Mawrth, cynnig gemau grŵp neu ddosbarth cyfan, cyfle i gael hwyl gyda’i gilydd. 

Sgil i barhau.
	Rhoi’r cyfle i’r disgyblion allu cymdeithasu ar brynhawn dydd Mawrth, cynnig gemau grŵp neu ddosbarth cyfan, cyfle i gael hwyl gyda’i gilydd. 

Sgil i barhau.
	Rhoi’r cyfle i’r disgyblion allu cymdeithasu ar brynhawn dydd Mawrth, cynnig gemau grŵp neu ddosbarth cyfan, cyfle i gael hwyl gyda’i gilydd. 

Sgil i barhau.
	Rhoi’r cyfle i’r disgyblion allu cymdeithasu ar brynhawn dydd Mawrth, cynnig gemau grŵp neu ddosbarth cyfan, cyfle i gael hwyl gyda’i gilydd. 

Sgil i barhau.
	Rhoi’r cyfle i’r disgyblion allu cymdeithasu ar brynhawn dydd Mawrth, cynnig gemau grŵp neu ddosbarth cyfan, cyfle i gael hwyl gyda’i gilydd. 

Sgil i barhau.

	Gweithgaredd 5 –
Cyfarfodydd gyda’r teulu
	Athro dosbarth i gynnal cyfarfod gyda’r teulu i gael trafod cynnydd Dewi, a chynnig cymorth wrth iddo ddechrau triniaeth. 

Wedi seilio ar y Safonau Dysgu Proffesiynol (Llywodraeth Cymru, 2019).
	Athro dosbarth i gynnal cyfarfod gyda’r teulu i gael trafod cynnydd Dewi, a chynnig cymorth wrth iddo ddechrau triniaeth.

Wedi seilio ar y Safonau Dysgu Proffesiynol (Llywodraeth Cymru, 2019).
	Athro dosbarth i gynnal cyfarfod gyda’r teulu i gael trafod cynnydd Dewi, a chynnig cymorth wrth iddo ddechrau triniaeth.

Wedi seilio ar y Safonau Dysgu Proffesiynol (Llywodraeth Cymru, 2019).
	Athro dosbarth i gynnal cyfarfod gyda’r teulu i gael trafod cynnydd Dewi, a chynnig cymorth wrth iddo ddechrau triniaeth.

Wedi seilio ar y Safonau Dysgu Proffesiynol (Llywodraeth Cymru, 2019).
	Athro dosbarth i gynnal cyfarfod gyda’r teulu i gael trafod cynnydd Dewi, a chynnig cymorth wrth iddo ddechrau triniaeth.

Wedi seilio ar y Safonau Dysgu Proffesiynol (Llywodraeth Cymru, 2019).
	Athro dosbarth i gynnal cyfarfod gyda’r teulu i gael trafod cynnydd Dewi, a chynnig cymorth wrth iddo ddechrau triniaeth.

Wedi seilio ar y Safonau Dysgu Proffesiynol (Llywodraeth Cymru, 2019).

